**VILNIAUS ,,ATŽALYNO“ MOKYKLOS-DARŽELIO**

**SAUGAUS ELGESIO INTERNETE**

**TAISYKLĖS**

 I.BENDROSIOS NUOSTATOS

1. Vilniaus ,,Atžalyno“ mokykloje-darželyje (toliau vadinama – mokykla-darželis) saugaus elgesio internete taisyklės (toliau – Taisyklės) – reglamentuoja visos mokyklos-darželio bendruomenės: mokinių, mokytojų, kitų mokyklos-darželio darbuotojų, tėvų (toliau - interneto vartotojas) dirbančių internete individualiai ar kartu su kitais mokyklos-darželio bendruomenės nariais elgesį bei numato atsakomybę už šių taisyklių pažeidimą.

3. Už šių Taisyklių įgyvendinimą atsako mokyklos-darželio direktorius.

 II. INTERNETO VARTOTOJŲ PAREIGOS IR ELGESIO TAISYKLĖS

4. Interneto vartotojas privalo:

4.1. naudoti patikimą slaptažodį, susikurti savo asmeninį prisijungimą prie naršyklės.

4. 2. prie interneto jungtis iš kompiuterio, į kurį įdiegta patikima ir legali antivirusinė programa, o dar geriau ir ugniasienė. Šios priemonės saugo nuo į kompiuterį iš el. pašto ir interneto patenkančių virusų. Nenaudoti nemokamų ar piratinių programų kopijų.

4.3. susikurti kelis el. pašto adresus: pagrindinį, skirtą asmeniniams laiškams, kurį žinotų tik artimiausi žmonės; įvairioms registracijoms skirtą el. paštą (pokalbių svetainėms, forumams, soc. tinklams), dar vieną el. pašto adresą, kurį galima naudoti registracijai įvairiose svetainėse, kurios prašo registruotis.

4.4. programas siųstis tik iš oficialių gamintojų interneto svetainių. Nesisiųsti jų iš abejotinų svetainių ir mėgėjiškų failų mainų serverių siekiant sumažinti riziką parsiųsti virusus.

4.5. jei dirba kompiuteriu, prie kurio turi prisijungimą ir kiti asmenys, nesaugoti savo slaptažodžių naršyklėje.

4.6. neatidaryti el. laiškų, gautų nuo nepažįstamų asmenų ir jokiais būdais neatidaryti neaiškių juose prikabintų failų.

4.7. įsitikinti, kad interneto svetainės, kurioje norite užsiregistruoti ar prisijungti, adresas yra tikras.

4.8. būti atsargiam naudojantis elektroninėmis paslaugomis, kurioms reikia nurodyti jūsų banko duomenis. Prieš atliekant finansines operacijas internete, įsitikinti, kad interneto svetainė, kuria naudositės, yra saugi ir patikima. Saugios svetainės, kuriose atliekamos finansinės operacijos, žymimos raidėmis **– https.** Papildomai praverstų patikrinti ir svetainės SSL sertifikatą (naršyklėje apačioje paspausti spynelę), išsiaiškinti, kam išduotas sertifikatas, kas išdavė, ar sertifikatas dar tebegalioja.

4.9. nesidalinti savo interneto paskyrų prisijungimo duomenimis (vardu, slaptažodžiu), jei gavote el. laišką, kuriame prašoma juos nurodyti.

4.10. nespausti abejotinos informacijos reklaminių skydelių (žadančių geresnį gyvenimą, efektyvias dietas ir pan.).

4.11. nespausti internete ant iškrentančių langų, kuriuose skelbiama, kad jūsų paskyra užblokuota. Jeigu jūsų socialinio tinklo paskyra iš tikrųjų bus užblokuota, apie tai sužinosite socialinio tinklo administracijos išsiųstu el. pašto laišku.

4.12. daryti kopijas, periodiškai išsaugoti savo svarbius failus ne tik kompiuteryje, bet ir išoriniame informacijos kaupiklyje.

4.13. neišduoti savo asmeninių duomenų, gyvenamosios vietos, įvairių slaptažodžių bendraujant socialiniuose tinkluose, edukacinėse platformose su nepažįstamais asmenimis. artimajam ar draugui.

4.14. būti atsargiu skelbiant informaciją socialiniuose tinkluose (pvz., nenurodyti savo namų adreso, kad vykstate atostogauti ir pan.).

4.15. būti kultūringu, apgalvoti žodžius, reiškiant savo nuomonę internete.

5. Mokytojai, klasės vadovai, mokyklos-darželio IT specialistas, tėvai naudoja kontrolės priemones ir jas taiko.

V. BAIGIAMOSIOS NUOSTATOS

6. Taisyklės galioja nuo jų patvirtinimo dienos visiems šiose taisyklėse minimiems interneto vartotojams iki jų pakeitimo.

7. Šių taisyklių pakeitimus gali inicijuoti: mokyklos-darželio direktorius, mokyklos-darželio taryba.

8. Visi mokyklos-darželio bendruomenės nariai (mokiniai, mokytojai, kiti darbuotojai, tėvai supažindinami su šiomis taisyklėmis išsiunčiant jas el.paštu, per e-dienyną, patalpinant įstaigos tinklapyje <http://www.atzalyno.vilnius.lm.lt/>.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_